દેશમાં બાળ અધિકાર માટે કામ કરતા નેશનલ કમિશન ફોર પ્રોટેક્શન ઓફ ચાઈલ્ડ રાઈટ્સ દ્વારા કાયદાનો મુસદ્દો તૈયાર કરવામાં આવ્યો છે. આ પંચના સભ્ય પ્રિયંક કાનૂનગોએ કહ્યું હતું કે, ફીના નિયમન માટે કાયદાના કારણે સમાનતા આવશે અને ફીના નામે બાળકોનું શોષણ અટકશે. મુસદ્દામાં ફી નક્કી કરવા માટે કઈ પ્રક્રિયા ઉપયોગમાં લેવાશે અને ક્યા-ક્યા કારણોને ધ્યાને લેવામાં આવશે. કાયદામાં દરેક જિલ્લા માટે અલગ અલગ નિદર્શન રહેશે. જેથી દરેક જિલ્લાની શાળાની ફી વિસ્તારને ધ્યાને લઈને નક્કી થઈ શકશે. સ્થાયી નિદર્શનમાં પ્રતિ વ્યક્તિ વ્યય, સર્કલ રેટ, મોંઘવારી દર સહિતની બાબતોનો સમાવેશ થશે. જ્યારે અસ્થિર નિદર્શનમાં શાળાની સુવિધા, સ્ટાફની યોગ્યતા, પગાર, ઈતર પ્રવૃતિ વગેરેનો સમાવેશ થાય છે. આ બાબતોને ધ્યાને લઈને ફી શાળાઓ પોતાની ફી નક્કી કરી શકશે. ત્યારબાદ નક્કી કરેલો નિર્ણય નિયમનકારી સમિતિ પાસે મોકલવામાં આવશે. જે ફીને અંતિમ મંજૂરી આપશે. વધુમાં રાજ્ય સ્તરે એક સોફ્ટવેર વિકસાવવામાં આવશે. જેમાં તમામ બાબતોને ભરીને ફીની મર્યાદા નક્કી થઈ શકશે. આ ઉપરાંત ફીની દર વર્ષે સમીક્ષા કરવામાં આવશે. જો શાળાને અગાઉ સમીક્ષા કરવાની જરૂરીયાત ઉભી થઈ હશે તો તે સમિતિ સમક્ષ રજૂઆત કરી શકશે.